Lög

um breytingu á lögum nr. 99/1993,

um framleiðslu, verðlagningu og sölu á búvörum,

með síðari breytingum.

1. gr.

52. gr. laganna orðast svo:

Vegna aðgerða við stjórn á framleiðslu og sölu landbúnaðarvara er innflutningur óheimill á þeim vörum sem tilgreindar eru í viðauka I með lögum þessum og flokkast í þar til greind tollskrárnúmer nema að fengnu leyfi landbúnaðarráðherra. Ráðherra getur í reglugerð, sem hann setur um nánari framkvæmd leyfisveitinga, ákveðið að innflutningur þessara vara skuli tímabundið vera frjáls.

Viðaukar með lögum þessum skulu hafa lagagildi. Verði gerðar breytingar á flokkun vara í tollskrárnúmerum samkvæmt þeim skulu ákvæði 1. mgr. þessarar greinar og 72. gr. laga þessara einnig taka til vara í þeim undirflokkum sem þannig verða til eftir því sem við á.

Áður en ákvarðanir eru teknar um innflutning samkvæmt þessari grein skal leita álits og tillagna Framleiðsluráðs landbúnaðarins.

2. gr.

4. mgr. 53. gr. laganna orðast svo:

Ráðherra getur þrátt fyrir ákvæði þessarar greinar heimilað innflutning á þeim vörum, sem greinin tekur til, í samræmi við ákvæði í fríverslunar- og milliríkjasamningum sem Ísland er aðili að.

3. gr.

72. gr. laganna orðast svo:

Landbúnaðarráðherra er heimilt, til þess að jafna samkeppnisstöðu innlendra og innfluttra vara, að leggja verðjöfnunargjöld á innfluttar landbúnaðarvörur sem tilgreindar eru í viðauka I og II með lögum þessum og jafnframt eru framleiddar hér á landi. Verðjöfnun á unnum og/eða samsettum vörum miðast við þátt landbúnaðarhráefna í verði þeirra.

Verðjöfnunargjöld samkvæmt þessari grein skulu innheimt við tollafgreiðslu og renna í ríkissjóð.

Fjárhæð verðjöfnunargjalds má að hámarki vera mismunur annars vegar á innlendu verði hráefnis sem ákveðið er skv. 1. tölul. og hins vegar erlendu viðmiðunarverði sem ákveðið er skv. 2. tölul.:

Innlent verð skal ákveðið í eftirfarandi röð:

1.1.	Umsamið innlent viðmiðunarverð í fríverslunar- og milliríkjasamningum sem Ísland er aðili að og bókunum við þá og tekur til hlutaðeigandi innflutnings.

1.2.	Samkvæmt IV. kafla laga þessara ef verð er ákveðið og birt í samræmi við þær reglur.

1.3.	Í samræmi við reglur 6. gr. laga nr. 97/1987, um vörugjald.

Erlent viðmiðunarverð skal ákveðið þannig eftir því sem við á um hlutaðeigandi innflutning:

2.1.	Viðmiðunarverð sem lagt er til grundvallar samkvæmt verðjöfnunarákvæðum í bókun 3 við samninginn um Evrópska efnahagssvæðið.

2.2.	Viðmiðunarverð sem lagt er til grundvallar samkvæmt bókun 2 við samning milli Íslands og Efnahagsbandalags Evrópu.

2.3.	Viðmiðunarverð sem lagt er til grundvallar í verðjöfnunarákvæðum í öðrum fríverslunarsamningum en skv. 2.1 og 2.2 sem Ísland er aðili að á hverjum tíma.

2.4.	Viðmiðunarverð sem birt er sem heimsmarkaðsverð einstakra landbúnaðarhráefna af hálfu Evrópusambandsins eða fríverslunarsamtaka, og skal ráðherra ákveða nánar í reglugerð við hvaða verð miðað er á hverri hráefnistegund. Komi í ljós að framleiðendur vöru eigi kost á að kaupa hráefni á lægra verði en birtu viðmiðunarverði samkvæmt framangreindu í að minnsta kosti þrjá mánuði er ráðherra heimilt að ákveða tímabundið að miða við það verð sem sérstaklega ákvarðað viðmiðunarverð. Sé viðmiðunarverð ekki birt með framangreindum hætti skal viðmiðunarverð ákvarðað í samræmi við það verð sem framleiðendur eiga kost á að kaupa hráefni á.

Landbúnaðarráðherra skal jafnan við ákvörðun verðjöfnunargjalds birta í reglugerð það innlenda og erlenda viðmiðunarverð sem notað er við ákvörðun gjaldsins.

Jafnan skal miða við verð á sama sölustigi nema annað leiði af ákvæðum fríverslunar- og milliríkjasamninga. Verðjöfnunargjöld má leggja á sem krónutölu á magneiningu eða sem hlutfallslegt gjald.

Ráðherra ákveður álagningu gjalda samkvæmt þessari grein í reglugerð. Álagning verðjöfnunargjalds skal vera í samræmi við þá skilmála sem kveðið er á um í fríverslunar- og milliríkjasamningum og takmarkast hverju sinni af því að verðjöfunargjald að viðbættum innflutningsgjöldum sé innan þeirra marka sem skilgreind eru í fríverslunar- og milliríkjasamningum sem Ísland er aðili að.

Við ákvörðun verðjöfnunargjalda skal ráðherra hafa sér til ráðuneytis nefnd þriggja manna. Skal einn skipaður án tilnefningar, annar af fjármálaráðherra og hinn þriðji af viðskiptaráðherra. Nefndin skal afla upplýsinga um verð sem álagning gjaldanna miðist við en jafnframt tryggja nauðsynlegt samráð milli ráðuneyta þannig að þess sé gætt að samanlögð álagning innflutningsgjalda sé innan þeirra marka sem greinir í 6. mgr. Náist ekki samkomulag í nefndinni skal ráðherra bera málið undir ríkisstjórn áður en ákvörðun er tekin um upphæð verðjöfnunargjalda.

Að því leyti sem eigi er ákveðið í lögum þessum eða reglugerð eða öðrum fyrirmælum settum samkvæmt lögum þessum um vöruflokkun, gjalddaga, innheimtu, lögvernd verðjöfnunargjalda, refsingar og aðra framkvæmd varðandi verðjöfnunargjöld skulu gilda eftir því sem við geta átt ákvæði tollalaga, nr. 55/1987, með síðari breytingum.

Heimild landbúnaðarráðherra samkvæmt þessari grein skal koma í stað heimildar fjármálaráðherra skv. 120. gr. A í tollalögum, nr. 55/1987, með síðari breytingum, að því er varðar þær vörur sem grein þessi tekur til.

4. gr.

Í stað 3. mgr." í 2. mgr. 73. gr. laganna kemur: 7. mgr.

5. gr.

Lög þessi öðlast þegar gildi.

VIÐAUKI I

0201	Kjöt af dýrum af nautgripakyni, nýtt eða kælt:

0201.1000	–	Skrokkar og hálfir skrokkar

0201.2000	–	Sneitt á annan hátt, með beini

0201.3000	–	Beinlaust

0202	Kjöt af dýrum af nautgripakyni, fryst:

0202.1000	–	Skrokkar og hálfir skrokkar

0202.2000	–	Sneitt á annan hátt, með beini

0202.3000	–	Beinlaust

0203	Svínakjöt, nýtt, kælt eða fryst:

–	Nýtt eða kælt:

0203.1100	– –	Skrokkar og hálfir skrokkar

0203.1200	– –	Læri, bógur og sneiðar af því, með beini

0203.1900	– –	Annað

–	Fryst:

0203.2100	– –	Skrokkar og hálfir skrokkar

0203.2200	– –	Læri, bógur og sneiðar af því, með beini

0203.2900	– –	Annað

0204	Kinda- eða geitakjöt, nýtt, kælt eða fryst:

0204.1000	–	Lambaskrokkar, heilir og hálfir, nýir eða kældir

–	Annað kindakjöt, nýtt eða kælt:

0204.2100	– –	Skrokkar og hálfir skrokkar

0204.2200	– –	Sneitt á annan hátt, með beini

0204.2300	– –	Beinlaust

0204.3000	–	Lambaskrokkar, heilir og hálfir, frystir

–	Annað kindakjöt, fryst:

0204.4100	– –	Skrokkar og hálfir skrokkar

– –	Sneitt á annan hátt, með beini:

0204.4201	– – –	Svið (sviðahausar)

0204.4209	– – –	Annað

0204.4300	– –	Beinlaust

0204.5000	–	Geitakjöt

0205	0205.0000	Kjöt af hrossum, ösnum, múlösnum eða múldýrum, nýtt, kælt eða fryst

0206	Ætir hlutar af dýrum af nautgripakyni, svínum, kindum, geitum, hestum, ösnum, múlösnum eða múldýrum, nýtt, kælt eða fryst:

0206.1000	–	Af dýrum af nautgripakyni, nýtt eða kælt

–	Af dýrum af nautgripakyni, fryst:

0206.2100	– –	Tunga

0206.2200	– –	Lifur

0206.2900	– –	Annað

0206.3000	–	Af svínum, nýtt eða kælt

–	Af svínum, fryst:

0206.4100	– –	Lifur

0206.4900	– –	Annað

0206.8000	–	Annað, nýtt eða kælt

0206.9000	–	Annað, fryst

0207	Kjöt og ætir hlutar af alifuglum í nr. 0105, nýtt, kælt eða fryst:

0207.1000	–	Alifuglar ekki skornir í hluta, nýir eða kældir

–	Alifuglar ekki skornir í hluta, frystir:

0207.2100	– –	Hænsni af tegundinni Gallus domesticus

0207.2200	– –	Kalkúnar

0207.2300	– –	Endur, gæsir og perluhænsni

–	Sneiðar og hlutar af alifuglum (einnig lifur), nýtt eða kælt:

0207.3100	– –	Fitulifur gæsa og anda

0207.3900	– –	Annað

–	Sneiðar og hlutar af alifuglum annað en lifur, fryst:

0207.4100	– –	Af hænsnum af tegundinni Gallus domesticus

0207.4200	– –	Af kalkúnum

0207.4300	– –	Af öndum, gæsum eða perluhænsnum

0207.5000	–	Alifuglalifur, fryst

0208	Annað kjöt og ætir hlutar af dýrum, nýtt, kælt eða fryst:

0208.1000	–	Af kanínum eða hérum

0208.9003	– –	Rjúpur, frystar

0208.9005	– –	Selkjöt, fryst

0208.9006	– –	Hreindýrakjöt, fryst

Úr	0208.9009	– –	Annars, þó ekki hvalkjöt og hvalafurðir

0209	0209.0000	Svínafita án magurs kjöts og alifuglafita (óbrædd), ný, kæld, fryst, söltuð, í saltlegi, þurrkuð eða reykt

0210	Kjöt og ætir hlutar af dýrum, saltað, í saltlegi, þurrkað eða reykt; ætt mjöl, einnig fínmalað, úr kjöti eða hlutum af dýrum:

–	Svínakjöt:

0210.1100	– –	Læri, bógur og sneiðar úr því, með beini

0210.1200	– –	Slög og sneiðar af þeim

0210.1900	– –	Annað

0210.2000	–	Kjöt af dýrum af nautgripakyni

–	Annað, þar með talið ætt mjöl, einnig fínmalað, úr kjöti eða hlutum af dýrum:

0210.9001	– –	Alifuglalifur, þurrkuð eða reykt

0210.9002	– –	Kindakjöt, saltað

0210.9003	– –	Kindakjöt, reykt (hangikjöt)

Úr	0210.9009	– –	Annars, þó ekki hvalkjöt og hvalafurðir

0401	Mjólk og rjómi, þó ekki kjarnað eða með viðbættum sykri eða öðru sætiefni:

0401.1000	–	Með fituinnihaldi sem er ekki meira en 1% miðað við þyngd

0401.2000	–	Með fituinnihaldi sem er meira en 1% en ekki meira en 6% miðað við þyngd

0401.3000	–	Með fituinnihaldi sem er meira en 6% miðað við þyngd

0402	Mjólk og rjómi, kjarnað eða með viðbættum sykri eða öðru sætiefni:

0402.1000	–	Í formi dufts, korns eða í öðru föstu formi, með fituinnihaldi sem er ekki meira en 1,5% miðað við þyngd

–	Í formi dufts, korns eða í öðru föstu formi, með fituinnihaldi sem er meira en 1,5% miðað við þyngd:

0402.2100	– –	Án viðbætts sykurs eða annars sætiefnis

0402.2900	– –	Annað

–	Annað:

0402.9100	– –	Án viðbætts sykurs eða annars sætiefnis

0402.9900	– –	Annars

0403	Áfir, hleypt mjólk og rjómi, jógúrt, kefír og önnur gerjuð eða sýrð mjólk og rjómi, einnig kjarnað eða með viðbættum sykri eða öðru sætiefni, eða bragðbætt eða með ávöxtum, hnetum eða kakaói:

–	Jógúrt:

0403.1001	– –	Kakaóblandað

0403.1002	– –	Blandað með ávöxtum eða hnetum

0403.1003	– –	Drykkjarjógúrt

0403.1004	– –	Bragðbætt, ót.a.

0403.1009	– –	Annað

–	Annað:

0403.9001	– –	Kakaóblandað

0403.9002	– –	Blandað með ávöxtum eða hnetum

0403.9003	– –	Drykkjarvara

0403.9004	– –	Bragðbætt, ót.a.

0403.9009	– –	Annars

0404	Mysa, einnig kjörnuð eða með viðbættum sykri eða öðru sætiefni; vörur úr náttúrlegum efnisþáttum mjólkur, einnig með viðbættum sykri eða öðru sætiefni, ót.a.:

0404.1000	–	Mysa og umbreytt mysa, einnig kjörnuð eða með viðbættum sykri eða öðru sætiefni

0404.9000	–	Annað

0405	0405.0000	Smjör og önnur fita og olía fengið úr mjólk

0406	Ostur og ystingur:

0406.1000	–	Nýr ostur (óþroskaður eða ógerjaður), einnig mysuostur og ystingur

0406.2000	–	Hvers konar rifinn eða mulinn ostur

0406.3000	–	Fullunninn ostur, órifinn eða ómulinn

0406.4000	–	Gráðostur

0406.9000	–	Annar ostur

0407	0407.0000	Fuglsegg, í skurn, ný, varin skemmdum eða soðin

0408	Fuglsegg, skurnlaus, og eggjarauða, nýtt, þurrkað, soðið í gufu eða vatni, mótað, fryst eða varið skemmdum með öðrum hætti, einnig með viðbættum sykri eða öðru sætiefni:

–	Eggjarauða:

0408.1100	– –	Þurrkuð

0408.1900	– –	Önnur

–	Annað:

0408.9100	– –	Þurrkað

0408.9900	– –	Annars

0410	0410.0000	Ætar vörur úr dýraríkinu, ót.a.

0602	Aðrar lifandi plöntur (þ.m.t. rætur), græðlingar og gróðurkvistir; sveppagró:

–	Annað:

Úr	0602.9900	– –	Tré og runnar, ót.a.

0604	Lauf, greinar og aðrir plöntuhlutar, án blóma eða blómknappa, og grös, mosi og skófir, sem notað er í vendi eða til skrauts, nýtt, þurrkað, litað, bleikt, gegndreypt eða unnið á annan hátt:

0604.9101	– – –	Jólatré, án rótar; jólatrésgreinar

1601	Pylsur og þess háttar vörur úr kjöti, hlutum af dýrum eða blóði; matvæli gerð aðallega úr þessum vörum:

1601.0001	–	Blóðmör og lifrarpylsa

1601.0009	–	Annað

1602	Annað kjöt, hlutar af dýrum eða blóð, unnið eða varið skemmdum:

1602.1000	–	Jafnblönduð matvæli

1602.2000	–	Úr dýralifur

–	Úr alifuglum í nr. 0105:

1602.3100	– –	Úr kalkún

1602.3900	– –	Annað

–	Úr svínum:

1602.4100	– –	Læri og lærissneiðar

1602.4200	– –	Bógur og bógsneiðar

1602.4900	– –	Annað, þar með taldar blöndur

1602.5000	–	Úr nautgripum

1602.9000	–	Annars, þar með talin framleiðsla úr hvers konar dýrablóði

1902	Pasta, einnig soðin eða fyllt (með kjöti eða öðrum efnum) eða unnin á annan hátt, svo sem spaghettí, makkarónur, núðlur, lasagne, gnocchi, ravíólí, kannellóní; couscous, einnig unnið:

–	Fyllt pasta, einnig soðin eða unnin á annan hátt:

1902.2002	– –	Með fyllingu sem inniheldur að magni til meira en 20% miðað við þunga af pylsum, kjöti, hlutum af dýrum eða blóði eða blöndum af því

2103	Sósur og framleiðsla í þær; blönduð bragðefni og blönduð bragðbætiefni; mustarðsmjöl, fín- eða grófmalað, og unninn mustarður:

–	Annað:

Úr	2103.9009	– –	Annars, sem inniheldur að magni til meira en 20% kjöt miðað við þunga

2104	Súpur og seyði og framleiðsla í það; jafnblönduð samsett matvæli:

–	Súpur og seyði og framleiðsla í það:

Úr	2104.1004	– –	Aðrar súpur sem innihalda að magni til meira en 20% kjöt

Úr	2104.1009	– –	Annað sem inniheldur að magni til meira en 20% kjöt

–	Jafnblönduð samsett matvæli:

2104.2001	– –	Sem innihalda að magni til meira en 20% kjöt eða kjötúrgang miðað við þunga

2105	Rjómaís og annar ís til manneldis, einnig með kakaóinnihaldi:

Úr	2105.0001	–	Sem inniheldur kakaó, úr mjólkurafurðum

Úr	2105.0009	–	Annar, úr mjólkurafurðum

2106	Matvæli, ót.a.:

2106.9049	– –	Framleiðsla að meginstofni úr feiti og vatni sem inniheldur meira en 15% af smjöri eða annarri mjólkurfitu miðað við þyngd

VIÐAUKI II

0601	Blómlaukar, rótarhnýði, jarðstönglar, krónur og forðastönglar, í dvala, vexti eða blóma; síkoríuplöntur og síkoríurætur, þó ekki síkoríurætur í nr. 1212:

–	Blómlaukar, rótarhnýði, jarðstönglar, krónur og forðastönglar, í vexti eða blóma; síkoríuplöntur og síkoríurætur:

0601.2002	– –	Pottaplöntur

0601.2009	– –	Annað

0602	Aðrar lifandi plöntur (þ.m.t. rætur), græðlingar og gróðurkvistir; sveppagró:

0602.1000	–	Græðlingar og gróðurkvistir, án róta

0602.2000	–	Tré, runnar og búskar, einnig ágrætt, sem bera æta ávexti eða hnetur

0602.3000	–	Alparósir og glóðarrósir, einnig ágræddar

0602.4000	–	Rósir, einnig ágræddar

–	Annað:

0602.9100	– –	Sveppaþræðir (Mycelíum)

0602.9900	– –	Annars

0603	Afskorin blóm og blómknappar sem notað er í vendi eða til skrauts, lifandi, þurrkað, litað, bleikt, gegndreypt eða unnið á annan hátt:

–	Nýtt:

– –	Nellikur, lokaskegg, flamingóblóm, fuglamjólk, og paradísarfuglablóm:

0603.1001	– – –	Innflutt á tímabilinu 1. desember til 30. apríl

0603.1002	– – –	Innflutningur á öðrum tíma

0603.1009	– –	Annars

0603.9000	–	Annað

0604	Lauf, greinar og aðrir plöntuhlutar, án blóma eða blómknappa, og grös, mosi og skófir, sem notað er í vendi eða til skrauts, nýtt, þurrkað, litað, bleikt, gegndreypt eða unnið á annan hátt:

–	Annað:

– –	Nýtt:

0604.9109	– – –	Annað

0604.9900	– –	Annars

0701	Kartöflur, nýjar eða kældar:

0701.1000	–	Útsæði

0701.9000	–	Aðrar

0702	Tómatar, nýir eða kældir:

0702.0001	–	Innflutningur á tímabilinu 1. nóvember til 15. mars

0702.0002	–	Innflutningur á öðrum tíma

0703	Laukur, skalottlaukur, hvítlaukur, blaðlaukur og aðrar skyldar matjurtir, nýjar eða kældar:

0703.9000	–	Blaðlaukur og aðrar skyldar matjurtir

0704	Hvítkál, blómkál, hnúðkál, fóðurmergkál og áþekkt ætt kál, nýtt eða kælt:

0704.1000	–	Blómkál og hnappað spergilkál

0704.2000	–	Rósakál

0704.9000	–	Annað

0705	Salat (Lactuca sativa) og síkoría (Cichorium spp.), nýtt eða kælt:

–	Salat:

– –	Salat, kálhausar (head lettuce):

0705.1101	– – –	Innflutningur á tímabilinu 1. nóvember til 15. mars

0705.1102	– – –	Innflutningur á öðrum tíma

0705.1900	– –	Annað

0706	Gulrætur, næpur, rauðrófur, hafursrót, seljurót, radísur og áþekkar ætar rætur, nýjar eða kældar:

0706.1000	–	Gulrætur og næpur

0706.9000	–	Annað

0707	Gúrkur og reitagúrkur, nýjar eða kældar:

0707.0001	–	Innfluttar á tímabilinu 1. nóvember til 1. mars

0707.0009	–	Innfluttar á öðrum tíma

0709	Aðrar matjurtir, nýjar eða kældar:

0709.4000	–	Selja, önnur en seljurót

–	Sveppir og tröfflur:

0709.5100	– –	Sveppir

0709.5200	– –	Tröfflur

–	Aldin Capsicumættarinnar eða Pimentaættarinnar:

0709.6001	– –	Allrahanda (pimento)

– –	Paprika:

0709.6002	– – –	Innflutningur á tímabilinu 1. nóvember til 15. mars

0709.6003	– – –	Innflutningur á öðrum tíma

0709.6009	– –	Önnur

0709.9009	– –	Annars

0710	Matjurtir (ósoðnar eða soðnar með gufu eða í vatni), frystar:

0710.1000	–	Kartöflur

–	Aðrar matjurtir:

– –	Paprika:

0710.8001	– – –	Innflutningur á tímabilinu 1. nóvember til 15. mars

0710.8002	– – –	Innflutningur á öðrum tíma

0710.8009	– –	Annars

0710.9000	–	Matjurtablöndur

0711	Matjurtir, varðar skemmdum til bráðabirgða (t.d. með brennisteinstvíildisgasi, saltlegi, brennisteinssýrlingi eða öðrum verndandi upplausnum), en óhæfar í því ástandi til manneldis:

0711.4000	–	Gúrkur og reitagúrkur

–	Aðrar matjurtir; matjurtablöndur:

0711.9001	– –	Kartöflur

0711.9009	– –	Annað

0712	Þurrkaðar matjurtir, heilar, skornar, sneiddar, muldar eða steyttar í duft, en ekki frekar unnar:

0712.1000	–	Kartöflur, einnig skornar eða sneiddar en ekki frekar unnar

0712.3000	–	Sveppir og tröfflur

–	Aðrar matjurtir; matjurtablöndur:

0712.9009	– –	Annars

1501	Hreinsuð svínafeiti (Lard); önnur svína- og alifuglafeiti, brædd, einnig pressuð eða vökvaúrdregin:

–	Beinafeiti og úrgangsefnafeiti:

1501.0011	– –	Til matvælaframleiðslu

1501.0019	– –	Annars

–	Önnur:

1501.0021	– –	Til matvælaframleiðslu

1501.0029	– –	Annars

1502	Fita af dýrum af nautgripaætt, kindum eða geitum, hrá eða brædd, einnig pressuð eða vökvaúrdregin:

–	Beinafeiti og úrgangsefnafeiti:

1502.0011	– –	Til matvælaframleiðslu

1502.0019	– –	Annars

–	Annað:

1502.0021	– –	Til matvælaframleiðslu

1502.0029	– –	Annars

1503	Svínafeitisterín, svínaolía, tólgarsterín, oleóolía og tólgarolía, ekki gert að fleyti, eða unnið á annan hátt:

1503.0001	–	Til matvælaframleiðslu

1503.0009	–	Annars

1506	Önnur dýrafeiti og -olíur og þættir þeirra, einnig hreinsað en ekki efnafræðilega umbreytt:

1506.0001	–	Dýraolíur og efnisþættir þeirra

1506.0009	–	Annað

1517	Smjörlíki; blöndur eða framleiðsla til manneldis úr jurtafeiti eða -olíum eða þáttum úr mismunandi fitu eða olíum þessa kafla, þó ekki feiti eða olíur til manneldis eða þættir þeirra í nr. 1516:

–	Smjörlíki, þó ekki fljótandi smjörlíki:

– –	Sem inniheldur meira en 10% en ekki meira en 15% af mjólkurfitu miðað við þunga:

1517.1011	– – –	Í smásöluumbúðum 2 kg eða minna

1517.1019	– – –	Annars

–	Annað:

1517.9002	– –	Sem inniheldur meira en 10% en ekki meira en 15% af mjókurfitu miðað við þunga

1901	Maltkjarni; framleiðsla úr mjöli, fín- eða grófmöluðu, sterkju eða maltkjarna, sem ekki inniheldur kakaóduft eða inniheldur kakaó sem að magni til er innan við 50% miðað við þunga, ót.a.; matvæli úr vörum í nr. 0401-0404 sem ekki innihalda kakaóduft eða innihalda kakaóduft sem að magni til er innan við 10% miðað við þunga, ót.a.:

– –	Sem innihalda samanlagt 3% eða meira af nýmjólkurdufti, undanrennudufti, eggjum, mjókurfitu (svo sem smjöri), osti eða kjöti:

1901.2023	– – –	Blöndur og deig, með kjötinnihaldi til framleiðslu á bökum, þ.m.t. pítsur (pizza), í nr. 1905.9051

1901.2024	– – –	Blöndur og deig, með öðru innihaldi en kjöti, til framleiðslu á bökum, þ.m.t. pítsur (pizza) í nr. 1905.9059

1902	Pasta, einnig soðin eða fyllt (með kjöti eða öðrum efnum) eða unnin á annan hátt, svo sem spaghettí, makkarónur, núðlur, lasagne, gnocchi, ravíólí, kannellóní; couscous, einnig unnið:

–	Fyllt pasta, einnig soðin eða unnin á annan hátt:

Úr	1902.2009	– –	Önnur, sem inniheldur kjöt

Úr	1902.3000	–	Önnur pasta sem inniheldur kjöt

Úr	1902.4000	–	Couscous sem inniheldur kjöt

1904	Matvæli úr belgdu eða steiktu korni eða kornvörum (t.d. kornflögur); korn, annað en maís, sem grjón, forsoðið eða unnið á annan hátt:

Úr	1904.9000	–	Annað sem inniheldur kjöt

1905	Brauð, sætabrauð, kökur, kex og aðrar brauðvörur, einnig með kakaói; altarisbrauð, lyfjahylki, innsiglunaroblátur, rísþynnur og áþekkar vörur:

– –	Bökur, þ.m.t. pítsur (pizza):

1905.9051	– – –	Sem innihalda kjöt

1905.9059	– – –	Aðrar

2001	Matjurtir, ávextir, hnetur og aðrir plöntuhlutar til manneldis, unnið eða varið skemmdum með ediki eða ediksýru:

2001.9003	– –	Kartöflur og vörur úr þeim, ót.a.

2004	Aðrar matjurtir, unnar eða varðar skemmdum á annan hátt en með ediki eða ediksýru, frystar:

–	Kartöflur:

2004.1001	– –	Fín- eða grófmalaðar eða flögur

2004.1009	– –	Aðrar

–	Aðrar matjurtir og matjurtablöndur:

2004.9009	– –	Annars

2005	Aðrar matjurtir, unnar eða varðar skemmdum á annan hátt en með ediki eða ediksýru, ófrystar:

–	Kartöflur:

2005.2001	– –	Fín- eða grófmalaðar eða flögur

2005.2002	– –	Nasl, svo sem skífur, skrúfur, hringir, keilur, stangir o.þ.h.

2005.2009	– –	Aðrar

2103	Sósur og framleiðsla í þær; blönduð bragðefni og blönduð bragðbætiefni; mustarðsmjöl, fín- eða grófmalað, og unninn mustarður:

–	Annað:

2103.9009	– –	Annars

2104	Súpur og seyði og framleiðsla í það; jafnblönduð samsett matvæli:

–	Súpur og seyði og framleiðsla í það:

2104.1004	– –	Aðrar súpur

2104.1009	– –	Annað

–	Jafnblönduð samsett matvæli:

2104.2001	– –	Sem innihalda kjöt eða kjötúrgang

2106	Matvæli, ót.a.:

– –	Efni til framleiðslu á drykkjarvörum:

Úr	2106.9029	– – –	Önnur sem innihalda að einhverju leyti smjör, aðra fitu, olíu eða eggjahvítu úr mjólk

Úr	2106.9059	– –	Annað sem inniheldur að einhverju leyti smjör, aðra fitu, olíu eða eggjahvítu úr mjólk

2202	Vatn, þar með talið ölkelduvatn og loftblandað vatn, með viðbættum sykri eða öðru sætiefni eða bragðbætt, og aðrar óáfengar drykkjarvörur, þó ekki ávaxtasafar eða matjurtasafar í nr. 2009:

–	Annað:

2202.9001	– –	Úr mjólkurafurðum og öðrum efnisþáttum, enda séu mjólkurafurðir 75% eða meira af þyngd vörunnar án umbúða

2202.9009	– –	Annars

Samþykkt á Alþingi 6. apríl 1994.